Document ID: 31975R1625

Nõukogu määrus (EMÜ) nr 1625/75,
26. juuni 1975,
Euroopa Majandusühenduse ja Iisraeli Riigi vahelise lepinguga ettenähtud kaitsemeetmete kohta
EUROOPA ÜHENDUSTE NÕUKOGU,
võttes arvesse Euroopa Majandusühenduse asutamislepingut, eriti selle artikleid 43 ja 113,
võttes arvesse komisjoni ettepanekut,
võttes arvesse Euroopa Parlamendi arvamust [1]
ning arvestades, et:
Euroopa Majandusühenduse ja Iisraeli Riigi vaheline leping, [2] edaspidi "leping", sõlmiti 11. mail 1975;
nimetatud lepingu artiklitega 12-16 ja 25 ettenähtud kaitseklauslite ja ettevaatusabinõude rakendamiseks tuleks kehtestada ühenduse määruste, eelkõige nõukogu 4. juuni 1974. aasta määruse (EMÜ) nr 1439/74 (importimise ühiseeskirjade kohta) [3] ning nõukogu 5. aprilli 1968. aasta määruse (EMÜ) nr 459/68 (kaitse kohta dumpinguhindade või ekspordipreemiate või subsiidiumide rakendamise eest riikides, mis ei ole Euroopa Majandusühenduse liikmed), [4] viimati muudetud määrusega (EMÜ) nr 2011/73, [5] üksikasjalikud rakenduseeskirjad,
ON VASTU VÕTNUD KÄESOLEVA MÄÄRUSE:
Artikkel 1
Tegevuste puhul, mis võivad õigustada lepingu artikliga 12 ettenähtud meetmete või lepingu artikli 16 kohaste kaitsemeetmete kohaldamist ühenduses, otsustab komisjon pärast seda, kui ta on uurinud juhtumit omal algatusel või mõne liikmesriigi taotlusel, kas kõnealused tegevused on kooskõlas lepinguga, ilma et see piiraks käesoleva määruse artikli 2 kohaldamist.
Vajaduse korral võib nõukogu võtta lepingu artiklitega 12 ja 16 ettenähtud tingimustel vastu asjakohased meetmed kooskõlas määruses (EMÜ) nr 1439/74, eelkõige selle artikli 13 lõigetes 2 ja 3 sätestatud menetluse ja üksikasjalike eeskirjadega, ilma et see piiraks käesoleva määruse artikli 2 sätete kohaldamist.
Artikkel 2
Dumpingu või riigiabi puhul, mis võib õigustada lepingu artiklites 12 ja 14 sätestatud meetmete kohaldamist ühenduses, tehakse otsus dumpinguvastaste või tasakaalustavate tollimaksude kehtestamise kohta kooskõlas määruses (EMÜ) nr 459/68 sätestatud menetluse ja üksikasjalike eeskirjadega.
Artikkel 3
Tegevuste puhul, mis võivad õigustada lepingu artiklitega 13, 15 ja 25 ettenähtud meetmete kohaldamist ühenduses, võib nõukogu võtta nimetatud artiklites määratletud tingimustel vastu asjakohased kaitsemeetmed kooskõlas määruses (EMÜ) nr 1439/74, eelkõige selle artikli 13 lõigetes 2 ja 3 sätestatud menetluse ja üksikasjalike eeskirjadega.
Kiireloomulistel juhtudel ning lepingu artiklitega 13 ja 15 ettenähtud tingimustel võib:
- komisjon võtta vastu asjakohased kaitsemeetmed kooskõlas määruses (EMÜ) nr 1439/74, eelkõige selle artikli 12 lõigetes 2 ja 3 sätestatud menetluse ja üksikasjalike eeskirjadega;
- mis tahes liikmesriik võtta ajutiselt eespool nimetatud määruse artikli 14 lõikega 1 ettenähtud kaitsemeetmeid vastavalt kõnealuse artikli lõigetele 2-4.
Artikkel 4
1. Käesolev määrus ei välista põllumajandusturgude ühise korralduse kehtestavate määruste, nendest tulenevate ühenduse või siseriiklike haldusnormide või töödeldud põllumajandussaaduste suhtes asutamislepingu artikli 235 alusel vastuvõetud erimääruste kohaldamist; seda rakendatakse nimetatud õigusaktide täiendusena.
2. Artikli 3 lõike 2 teist taanet ei kohaldata kõnealuste määrustega hõlmatud toodete suhtes.
Artikkel 5
Komisjon teavitab ühiskomiteed vastavalt lepingu artiklile 16.
Artikkel 6
Käesolev määrus jõustub 1. juulil 1975.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 26. juuni 1975

Labels: 4
5
3
6
18
15